“ภานุมาศ” ปรับโครงสร้าง ACG ซื้อบิ๊กล็อตจาก “หทัยรัตน์” 132 ล้านหุ้น หนุนถือ 67%
"ภานุมาศ" ปรับโครงสร้าง ACG ซื้อบิ๊กล็อตจาก "หทัยรัตน์" 132 ล้านหุ้น หนุนถือ 67%
"ภานุมาศ" ปรับโครงสร้าง ACG ซื้อบิ๊กล็อตจาก "หทัยรัตน์" 132 ล้านหุ้น หนุนถือ 67%
16 มี.ค. 2564

บริษัท ออโตคอร์ป โฮลดิ้ง จำกัด (มหาชน) หรือ ACG แจ้งว่า นางหทัยรัตน์ รังคกูลนุวัฒน์ ซึ่งเป็นผู้ถือหุ้นใหญ่ของบริษัทได้มีการขายหุ้นสามัญของบริษัทจำนวน 131,960,000 หุ้น คิดเป็นร้อยละ 21.99 ของทุนชำระแล้ว ในราคา 1.29 บาทต่อหุ้น ให้แก่ นายภานุมาศ รังคกูลนุวัฒน์ ซึ่งการทำรายการดังกล่าวทำให้โครงสร้างการถือหุ้นมีการเปลี่ยนแปลงดังนี้

โดยการเปลี่ยนแปลงจำนวนหุ้นที่ถือโดยนายภานุมาศ รังคกูลนุวัฒน์ จากร้อยละ 45.14 เป็นร้อยละ 67.14 ซึ่งทำให้มีหน้าที่ต้องทำคำเสนอซื้อหลักทรัพย์ทั้งหมดของบริษัท แต่เนื่องจากนายภานุมาศ รังคกูลนุวัฒน์ และนางหทัยรัตน์ รังคกูลนุวัฒน์ เป็นบุคคลที่มีความสัมพันธ์และมีพฤติกรรมการกระทำการร่วมกัน (Concert party) จึงได้รับการผ่อนผันการทำคำเสนอซื้อหลักทรัพย์ทั้งหมดของบริษัท
ทั้งนี้ การโอนหุ้นในครั้งนี้ไม่ส่งผลกระทบต่อกิจการและผู้ถือหุ้นแต่อย่างใด เนื่องจากทั้งสองท่านเป็นกรรมการและผู้บริหารหลักของบริษัทอยู่แล้วในปัจจุบัน และมีสัดส่วนการถือหุ้นทั้งสองรวมกันเท่าเดิม และมีสิทธิการออกเสียงไม่เปลี่ยนแปลง